கேள்வி: இயேசு பேசிய மொழி - 2) கிரேக்க மொழி குறித்து விரிவாக சொல்லுங்கள்.
பதில்: இலத்தீனைவிட கிரேக்க மொழி இயேசு வாழ்ந்த நாட்டில் அதிகம் பயன்படுத்தப்பட்டது. அலக்சாந்தர் மன்னர் (கி.மு. 356 - கி.மு. 323) பாலஸ்தீனப் பகுதியை கி.மு. 331இல் கிரேக்க ஆதிக்கத்தின் கீழ்க் கொண்டுவந்தார். ஏறத்தாழ மூன்று நூற்றாண்டுகள் அங்கே கிரேக்க கலாச்சாரமும் மொழியும் பரவின. குறிப்பாக, துறைமுகப் பட்டினங்களில் கிரேக்க தாக்கம் மிகுதியாக இருந்தது. ஆயினும் அரமேய மொழியே யூதர் நடுவில் செல்வாக்குப் பெற்றிருந்தது. இயேசு கிரேக்க மொழியைச் சிறப்பாகக் கற்றறிந்திருப்பார் என்று சொல்ல முடியாது. தம் போதனைகள அவர் கிரேக்கத்தில் அளித்திருக்கவும் முடியாது. நாசரேத்து மக்களும் கடற்கரையோரம் வாழ்ந்த மக்களும் கிரேக்க மொழியைத் தவிர்த்திருப்பார்கள். தேவையான பொழுது, பயன்படுத்த வேண்டிய அளவுக்கு அவர்கள் கிரேக்கத்தைத் தெரிந்திருப்பார்கள். இயேசு பிலாத்துவிடம் விசாரணைக்கு அழைத்துவரப்பட்ட போது கிரேக்க மொழியில் பேசியிருக்கக் கூடும்.
கேள்வி: இயேசு பேசிய மொழி - ''ஓசன்னா'' (Ὡσαννά = Hosanna) என்பது என்ன?
பதில்: மாற்கு 11:9 ;குறிப்பு: ''ஓசன்னா'' என்பது அரமேயத்தில் הושע נא = hosanna என்பதாகும். ''இறைவா, எங்களை விடுவித்தருளும்'' என்பது இதன் பொருள். வாழ்த்துச் சொல்லாகவும் இது பயன்பட்டது.
கேள்வி: இயேசு பேசிய மொழி - ''தோமா'' (Θωμας = Thomas) பற்றி தகவல் சொல்.
பதில்: யோவான் 11:16 தோமாவின் பெயர் பிற திருத்தூதர் பெயர்களோடு நான்கு நற்செய்திகளிலும் காணப்படுகிறது. திருத்தூதர் பணிகள் நூலிலும் உள்ளது. இருப்பினும் யோவான் நற்செய்தியில் மட்டுமே தோமாவைப் பற்றிய கூடுதல் தகவல்கள் உள்ளன (காண்க: யோவான் 11:16; 20:24; 21:2). ''தோமா'' (תאומא = tômâ) என்னும் அரமேயப் பெயருக்கு ''இரட்டையர்'' என்பது பொருள்.
கேள்வி: இயேசு பேசிய மொழி - ''கெத்சமனி'' (Γεθσημανει = Gethsemane) பற்றி தகவல் சொல்.
பதில்: மத்தேயு 26:36 மாற்கு 14:32 இயேசு கைது செய்யப்படுமுன் தம் சீடர்களை அழைத்துக் கொண்டு ஒலிவத் தோட்டம் சென்று இறைவேண்டலில் ஈடுபட்டார். அவர் சென்ற இடம் ''கெத்சமனி'' என்னும் பெயர் பெற்றது. அப்பெயரின் கிரேக்க வடிவம் எபிரேய மூலத்தில் 'Gath-Šmânê' = גת שמני என வரும். அதன் பொருள் ''ஒலிவ எண்ணெய் ஆலை'' என்பதாகும்.